# Budapest Parádé

### A Wikipédiából, a szabad lexikonból.

A Budapest Parádé Budapest és egyben Magyarország egyik legnagyobb ingyenes, szabadtéri rendezésű felvonulása. A parádéhoz köthető műfajt Dr. Motte nevű német dj indította el, a berlini Loveparade megrendezésével. A német fesztivált 1989-től rendezik meg minden évben (kivéve a 2004-es és 2005-ös esztendőt, amikor pénzügyi okok miatt elmaradt).

## [szerkesztés] Története

A magyar Loveparade-nek is nevezett Budapest Parádét a Müller Péter Sziámi érdekkörébe tartozó Sziget Produkciós Iroda szervezte meg először 2000-ben. Az azóta eltelt években a Parádé Budapest egyik legjelentősebb zenei és kulturális rendezvényévé nőtte ki magát. Megrendezésére minden évben általában augusztus utolsó szombatján kerül sor.

## [szerkesztés] Loveparade és Budapest Parádé

Szemben a német Loveparade-del és a svájci TechnoFesttel, melyek a technozene fesztiváljai, a budapesti felvonulás inkább a kulturális sokszínűségre épít.

A zenei stílusok közt megtalálható a techno, a trance, a house, illetve a rock, rap és punk műfaj is. Számos kulturális színpad is megjelenik (pl. színpadok), illetve 2005-ben a roma kamion is felvonult. Szintén megtalálhatóak a marketingkamionok, melyek az éppen aktuális promóciókat vonultatják fel.

A Budapest Parádén hagyományosan részt vesznek a kereskedelmi televíziók (pl. tv2, rtl-klub, viasat-3), a legfelkapottabb zenei klubbok (pl. Bank Dance Hall, E-Klub, Új-Vár Klub), vagy egy-egy bevezetés alatt álló termék (pl. mobiltelefon).

Felsőoktatási intézmény legelőször 2001-ben szerepelt, a Budapesti Gazdasági Főiskola Külkereskedelmi Főiskolai Kara (azaz a Külker) indított kamiont a főiskolának, de részt vett már pl. a Károly Róbert Főiskola is, és magyar városok (pl. Szeged) kamionjai is.

## [szerkesztés] Budapest Parádé Bónusz

A Budapest Parádé hivatalos afterpartyja. A Parádé 21 órai zárását követő tűzijáték után kezdődik. Több helyszínen, több zenei stílusú dj-k játszanak, melyek egy közös belépővel látogathatóak. Az afterpartyn felvonul számos híres nemzetközi és magyar előadó is. A Bónuszparti reggel 7-ig tart.

## [szerkesztés] Himnuszok

Év | Előadó | Szám címe
--- | --- | ---
2006 | Náksi Attila vs. Brunner Zsolt | A Hetedik
2005 | Náksi Attila vs. Brunner Zsolt feat Myrtill | Mindenki!
2004 | Náksi Attila vs. Brunner Zsolt feat Myrtill | Budapest Száll!
2003 | Náksi Attila vs. Brunner Zsolt | Csak 1 nap van
2002 | Náksi Attila vs. Brunner Zsolt feat Myrtill | Nézz az ég felé!

## [szerkesztés] Statisztika

- a szervezők közlései alapján

# | Dátum | Kamionok (db) | Résztvevők (fő)
--- | --- | --- | ---
1. | 2000. augusztus 26. | 42 | ~ 150 000-200 000
2. | 2001. augusztus 25. | 50 | ~ 500 000
3. | 2002. augusztus 24. | 50 | ~ 600 000
4. | 2003. augusztus 23. | 44 | ~ 600 000
5. | 2004. augusztus 28. | 46 | ~ 600 000
6. | 2005. augusztus 27. | 38 | ~ 700 000
7. | 2006. augusztus 26. | 27 | ~ 500 000

## [szerkesztés] Külső hivatkozások

- Hivatalos honlap
- Nem hivatalos információs oldal
- Megszűnik a Budapest Parádé (Index.hu, 2007. január 23.)

A lap eredeti címe "http://hu.wikipedia.org../../../b/u/d/Budapest_Par%C3%A1d%C3%A9_f251.html"

Kategória: Budapest kulturális eseményei

##### Views

- Szócikk
- Vitalap
- Aktuális változat

##### Keresés